CELEX: 62011FN0002
Language: sk
Date: 2011-01-07 00:00:00
Title: Vec F-2/11: Žaloba podaná 7. januára 2011 — Descamps/Komisia

5.3.2011   
            
            
               SK
            
            
               Úradný vestník Európskej únie
            
            
               C 72/36
            
         Žaloba podaná 7. januára 2011 — Descamps/Komisia
   (Vec F-2/11)
   2011/C 72/60
   Jazyk konania: francúzština
   
      Účastníci konania
   
   
      Žalobca: Eric Descamps (Brusel, Belgicko) (v zastúpení: L. Levi a A. Blot, advokáti)
   
      Žalovaná: Európska komisia
   
      Predmet a opis sporu
   
   Zrušenie rozhodnutia o prepustení žalobcu na konci skúšobnej doby, ako aj náhrada škody, ktorá mu bola týmto rozhodnutím spôsobená
   
      Návrhy žalobcu
   
   
               —
            
            
               zrušiť rozhodnutie o jeho prepustení od 31. marca 2010, prijaté 1. marca 2010 riaditeľom riaditeľstva HR.B — Kľúčové postupy v oblasti ľudských zdrojov 1: Služobný postup, Generálne riaditeľstvo Európskej komisie Ľudské zdroje a bezpečnosť ako menovacím orgánom,
            
         
               —
            
            
               zrušiť v potrebnom rozsahu rozhodnutie z 24. septembra 2010 zamietajúce sťažnosť,
            
         
               —
            
            
               následne opätovne prijať žalobcu do pracovného pomeru ako stáleho úradníka s účinnosťou od 1. apríla 2010 a priznať mu odmenu, ktorú mal ako stály úradník dostávať od tohto dátumu vrátane súvisiacich práv (medzi ktoré patria práva súvisiace s dôchodkom), pričom túto odmenu odhaduje ako sumu stanovenú predbežne a ex aequo et bono na úrovni 39 600 eur,
            
         
               —
            
            
               zaviazať žalovanú na zaplatenie sumy stanovenej predbežne a ex aequo et bono na úrovni 10 000 eur ako náhradu nemajetkovej ujmy,
            
         
               —
            
            
               zaviazať žalovanú na zaplatenie úrokov z omeškania z takejto určenej dlžnej sumy,
            
         
               —
            
            
               zaviazať Európsku komisiu na náhradu trov konania.